বগুড়া সংবাদ ডট কম : দেশীয় সংস্কৃতির উৎকর্ষ সাধনে অনুষ্ঠিত হয়েছে ‘বাংলালিংক বইঘর আবৃত্তি ফেস্ট’-এর গ্র্যান্ড ফিনালে তথা চূড়ান্ত পর্ব। ২২ সেপ্টেম্বর শনিবার সন্ধ্যায় বিশ্বসাহিত্য কেন্দ্র মিলনায়তনে প্রধান তিন বিচারকের উপস্থিতিতে এ আয়োজন সম্পন্ন হয়। প্রতিযোগিতার নিয়মানুসারে প্রতিযোগীরা বাংলালিংক নম্বও ব্যবহার করে নিজের ও বিশিষ্ট কবিদের কবিতা আবৃত্তি রেকর্ড করে পাঠায় বইঘর অ্যাপ ও ৭০৫০ নম্বরে। সুযোগ পায়। কয়েক দফা বাছাইয়ের পর অনুর্ধ ১৬ বছর ও প্রাপ্তবয়স্ক এই দুই বিভাগে সারাদেশ থেকে সাড়ে চার হাজারেরও বেশি প্রতিযোগীর মধ্য থেকে চূড়ান্ত পর্বের জন্য নির্বাচিত করা হয় ২০ জনকে। এদেও মধ্যে থেকে ১২ জনকে পুরস্কৃত করা হয়। এই প্রতিযোগীতায় অংশ নিয়ে বিহঙ্গ আবৃত্তি পরিষদের সদস্য জাফরিন রহমান তাসিন অনুর্ধ ১৬ বছর বিভাগে ও মহেব্বুল আরাবী নাঈম প্রাপ্তবয়স্ক বিভাগে প্রথম স্থান অধিকার করে বিজয়ী হয়েছে। এই প্রতিযোগীতায় প্রধান বিচারকের দায়িত্ব পালন করেন বিশিষ্ট তিন ব্যক্তিত্ব জয়ন্ত চট্টোপাধ্যায়, সূবর্ণা মুস্তাফা ও ড. সৌমিত্র শেখর। আয়োজনে প্রধান অতিথি ছিলেন কবি নির্মলেন্দু গুণ ও বিশেষ অতিথি ছিলেন গীতিকবি শহীদুল্লাহ ফরায়জী। তাদের এ সাফল্যে বিহঙ্গ আবৃত্তি পরিষদের প্রতিষ্ঠাতা সাইদুর রহমান কামাল, উপদেষ্টা ও সরকারী আযিযুল হক কলেজের বাংলা বিভাগের সহকারী অধ্যাপক ড গাজী তৌহিদুল আলম চৌধুরী, ডা সুপ্রিয় রায়, তাহসিন কবির, সংগঠনের সভাপতি ফজলে রাব্বী ও সাধারণ সম্পাদক অনুপ কুমার দাস সুবল সহ বিহঙ্গ পরিবারের সকলেই তাদেরকে অভিনন্দন ও শুভেচ্ছা জানিয়েছেন।